open-index/open-wikipedia-markdown huggingface dataset:
Gliese 581 d

**Gliese 581 d** ir citplanēta, kas atrodas 6,13 pc attālumā no Zemes Svaru zvaigznājā. Planēta riņķo ap zvaigzni Gliese 581 vidēji 0,218 AU attālumā. Planētas orbītas ekscentricitāte ir 0,3809. 1 gads uz planētas ilgst 66,8 Zemes dienas ilgi un tā sver 8,3 reizes vairāk par Zemi, tāpēc tā tiek klasificēta kā Superzeme. Planētu atklāja 2007.gada 24.aprīlī.

Ieraugot planētas orbitālos parametrus, varētu domāt, ka uz tās ir tikpat karsti, kā cepeškrāsnī, bet patiesībā tur ir normālas t.i., dzīvībai piemērotas temperatūras, jo zvaigzne Gliese 581 ir sarkanais punduris, kurš ģenerē salīdzinoši maz siltuma salīdzinājumā ar Sauli. Cilvēks uz šīs planētas saulē varētu sajusties tā kā uz Zemes, ja vien tās atmosfēras sastāvs būtu pieskaņots cilvēka dzīvībai. Planētas vidējā temperatūra ziemā ir -71&nbsp;°C, bet vasarā karstums sasniedz tikai nieka 29&nbsp;°C. Īsā (salīdzinājumā ar Zemi) apriņķošanas perioda dēļ planētas rotācija, zvaigznes Gliese 581 gravitācijas dēļ, varētu tikt bloķēta. Nakts pusē diemžēl būtu ļoti auksts, bet dienas pusē temperatūras svārstītos no -70&nbsp;°C līdz +30&nbsp;°C.

Gravitācija uz šīs planētas varētu būt nedaudz lielāka par Zemes pievilkšanas spēku, bet scenāriji, dzīvībai piemēroto temperatūru dēļ, varētu būt dažādi.

## Brīvās krišanas paātrinājuma scenāriji

### 2 reizes lielāks nekā uz Zemes

Ja brīvās krišanas paātrinājums uz tās virsmas 2 reizes pārsniedz tādu, kāds ir uz Zemes, tad planētas blīvumam ir jābūt 5 396 kg/m3 un to ūdens varētu klātu daļēji, bet cilvēks uz tādas apmesties nevarētu, arī tad, ja atmosfēras sastāvs un spiediens būtu piemērots elpošanas orgāniem, jo pie tāda brīvās krišanas paātrinājuma cilvēku mocītu nogurums un normāla dzīve būtu neiespējama.

### Tāds kāds ir uz Zemes

Ja brīvās krišanas paātrinājums uz tās būtu vienāds ar tādu, kāds ir uz Zemes, tad planētas blīvumam ir jābūt 1908 kg/m3 un to pilnībā klātu ≈7 200 km biezs ūdens slānis, ja planētas bezūdens sastāvdaļas blīvumu pieņem par 5 000 kg/m3. Uz šādas planētas cilvēks nevarētu dzīvot arī tad, ja tur gaisa spiediens un sastāvs atbilstu cilvēka elpošanas sistēmai, jo cilvēku uz šādas planētas gaida sarežģīti dzīves apstākļi, piemēram, viņš tur nevarētu nodarboties ar lauksaimniecību.

Tā kā planēta zvaigznes gravitācijas iedarbībā visu laiku vērsta pret to ar vienu un to pašu puslodi, tad cilvēkam vienīgā iespēja dzīvot uz cietzemes ir ledājs, kas aizņem visu nakts puslodi, kas paplašinās uz dienas puslodes rēķina, kad planēta attālinās no zvaigznes. Lielās planētas orbītas ekscentricitātes dēļ, ledus diemžēl būtu pārāk nestabils, lai ilgstoši noturētu māju un dreifētu tik ātri (arī milzīga dziļuma dēļ), ka visvecākais ledus būtu labi, ja dažus gadus vecs.

## Ārējās saites
109 Piscium

235px|thumb|''109 Piscium'' gaismas spektrālais sastāvs.
**109 Piscium** ir zvaigzne, kas atrodas apmēram 106 gaismas gadu attālumā no Zemes Zivju zvaigznājā. Novērojumi liecina, ka zvaigznei ir vismaz viena planēta.

Zvaigznes masa ir 1,15 MSUN, un tās rādiuss ir 1,722 RSUN. Zvaigzne temperatūras (5641 K jeb 5368&nbsp;°C) ziņā ļoti atgādina Sauli, zvaigzne izstaro gaismu, kura pēc spektrālā sastāva ir ļoti līdzīga Saules gaismai.
Limburga

**Limburga** var būt:

* Limburga (Beļģija) — Beļģijas province;
* Limburga (Nīderlande) — Nīderlandes province.
Hānja

**Hānja** (, ; ) ir ciems Veru apriņķī, Igaunijas dienvidaustrumu daļā. Tas atrodas 16 kilometrus uz dienvidiem no Veru pilsētas. Hānja ir Hānjas pagasta adminstratīvais centrs. Ciema iedzīvotāju skaits 2011. gadā bija 162 iedzīvotājs.

Netālu no Hānjas ciemata atrodas Igaunijas augstākā virsotne — Lielais Munameģis.

Reizi gadā Hānjas apkārtnē notiek kalnu velosipēdu sacensības 100 kilometru (agrāk arī 100 jūdžu) distancē, *Haanja 100*, kā arī trīsdienu sacensības *Tour de Rouge*.

## Atsauces

## Ārējās saites

* Hānjas pagasts 
* Haanja 100
Limburga (Nīderlande)

**Limburga** () ir viena no Nīderlandes 12 provincēm, kas atrodas valsts dienvidaustrumos. Tā robežojas ar Ziemeļbrabantes un Gelderlandes provincēm ziemeļos, kā arī ar Vāciju (Ziemeļreinu-Vestfālenu) austrumos un Beļģiju (Limburgu un Ljēžu) rietumos un dienvidos. Provinces administratīvais centrs ir Māstrihta. 2009. gadā provincē dzīvoja aptuveni 1,22 miljoni iedzīvotāju.

Province sākotnēji bija daļa no Limburgas hercogistes, kas 1648. gadā tika sadalīta starp Nīderlandes apvienotajām provincēm un Spāņu Nīderlandi. 1815. gadā teritorija tika atkal apvienota Nīderlandes Karalistes sastāvā, bet 1839. gadā noslēdzot miera līgumu starp Beļģiju un Nīderlandi reģions tika atkārtoti sadalīts starp abām valstīm.

## Ārējās saites
Čārlzs Mensons

**Čārlzs Milzs Mensons** (, dzimis , miris ) bija amerikāņu noziedznieks, miris Beikersfīldas cietumā, izciešot deviņus mūža ieslodzījumus.

20. gadsimta sešdesmitajos gados Čārlzs Mensons Kalifornijā nodibināja kultam līdzīgu noziedzīgu grupu t.s. Mensonu ģimeni, un proponēja apokaliptiskas vīzijas, īpaši zīmīgi interpretējot The Beatles dziesmu "Helter Skelter". Pazīstamākais Mensona bandas noziegums ir Holivudas aktrises Šeronas Teitas un viesu nogalināšana viņas mājā. Noziegumi tika izdarīti kopā, lai ikviens bandas loceklis būtu atbildīgs par šo noziegumu.

Mensonam, bijušajam ieslodzītajam, pirms ieslodzījuma bija kontakti Losandželosas mūzikas aprindās. Pēc noziegumu izdarīšanas Mensona vārds nostiprinājās popkultūras apritē kā šausmu, vardarbības un nāves simbols. Vairāki mūziķi, to skaitā Guns N' Roses un Merilins Mensons (pseidonīms veidots pēc Čārlza Mensona uzvārda) ir izlaiduši Čārlza Mensona dziesmu kaverversijas.

1972. gadā Kalifornijā tika pārtraukta nāvessoda izpilde, tāpēc Mensona nāvessods tika nomainīts pret mūža ieslodzījumu. 12 reizes (pēdējo reizi 2012. gadā) Mensonam tika atteikta apžēlošana.
Mensons

**Mensons** var būt:

* Čārlzs Mensons (1934-2017) — amerikāņu noziedznieks;
* Džošs Mensons (*Josh Manson*, dzimis 1991) — amerikāņu hokejists;
* Marks Mensons (*Mark Manson*; dzimis 1984) — amerikāņu pašizaugsmes autors un blogeris;
* Merilins Mensons (*Marilyn Manson*, dzimis 1969) — amerikāņu mūziķis.
Kamils Sensānss

**Kamils Sensānss** (, ; dzimis , miris ) bija franču romantisma mūzikas komponists, pianists, ērģeļnieks un diriģents. Sensānss ir sacerējis divpadsmit operas, piecas simfonijas, piecus klavierkoncertus, vairākas oratorijas un cita veida skaņdarbus.

Sensānsa vārds ieņem nozīmīgu vietu arī kino vēsturē — viņš bija autors oriģinālmūzikai filmai *[[L'Assassinat du duc de Guise]]*, kas bija viena no pirmajām filmām, kam ir komponēta oriģinālmūzika.

## Ievērojamākie skaņdarbi
* *[[Introduction et rondo capriccioso]]* (Op. 28, 1863)
* 2. klavierkoncerts (Op. 22, 1868)
* 1. čellu koncerts (Op. 33, 1872)
* *[[Danse macabre]]* (Op. 40, 1874)
* *[[Samson et Dalila]]* (Op. 47, 1877)
* 3. simfonija (''Ērģeļu simfonija'') (Op. 78, 1886)
* *[[Le carnaval des animaux]]* (1886)
* *[[Havanaise]]* (Op. 83, 1887)

## Literatūra
* 
* 
* *Michael Stegemann*: *Camille Saint-Saëns and the French Solo Concerto from 1850 to 1920.* *Portland OR: Amadeus Press*, 1991. 
* 

## Ārējās saites

* Kamila Sensānsa profils ''AllMusic'' 
* Kamila Sensānsa notis ''IMSLP''
Fausto Romitelli

**Fausto Romitelli** (; dzimis , miris ) bija itāliešu laikmetīgās mūzikas komponists. Romitelli ir vislabāk zināms pēc savas ar Paolo Pačīni kopā veidotās videooperas *[[An Index of Metals]]* (*Metālu indekss*), kas tika pirmizrādīta 2003. gadā, neilgi pirms komponista nāves.

## Ievērojamākie skaņdarbi
* *[[Ganimede]]* (1986)
* *[[Kû]]* (1989)
* *[[Sabbia del Tempo]]* (1991)
* *[[Natura morta con fiamme]]* (1991)
* *[[Acid Dreams & Spanish Queens]]* (1994)
* *[[EnTrance]]* (1995)
* *[[Cupio Dissolvi]]* (1996)
* Cikls *[[Professor Bad Trip]]* (1998—2000)
* *[[An Index of Metals]]* (2003)

## Ārējās saites
* Komponista biogrāfija
Bullet in a Bible

***Bullet in a Bible*** ir amerikāņu pankroka grupas *[[Green Day]]* koncertieraksta CD un DVD. Tas tika izdots  sadarbībā ar ierakstu kompāniju *[[Reprise Records]]*. DVD diskā ir iekļauts divu dienu koncerts 2005. gada 18. un 19. jūnijā *National Bowl* Miltonkeinesā, Apvienotajā Karalistē. Tie bija divi lielākie grupas koncerti tās pastāvēšanas vēsturē.

## Dziesmu saraksts

## Ārējās saites
* ''Green Day'' oficiālā mājaslapa
Džūlija Gilarde

**Džūlija Eilīna Gilarde** (; dzimusi  Beri, Velsā, Apvienotajā Karalistē) ir bijusī Austrālijas premjerministre. Viņa pārstāv Austrālijas darba partiju, pēc profesijas — juriste.

Austrālijas parlamenta locekle ir kopš .  Dž. Gilarde kļuva par Austrālijas premjerministra vietnieci, kā arī izglītības, nodarbinātības un darbavietu, kā arī sociālās integrācijas ministri. Visus ministres un premjerministera vietnieces amata pienākumus viņa pildīja līdz 2010. gada jūnija beigām, kad tika ievēlēta par Austrālijas premjerministri. Premjeres amatā pavadīja trīs gadus, kad viņu šajā amatā nomainīja Kevins Rads.

## Ārējās saites
Susilo Bambans Judojono

**Susilo Bambans Judojono** (*Susilo Bambang Yudhoyono*; dzimis  Tremasā, Indonēzijā) ir Indonēzijas politiķis, bija 6. Indonēzijas prezidents no  līdz . Tāpat viņš ir atvaļināts armijas ģenerālvirsnieks.

S. B. Judojono 2004. gada Indonēzijas prezidenta vēlēšanās uzvarēja toreizējo valsts vadītāju Megavati Sukarnoputri. 2009. gadā kandidēja uz pārvēlēšanu amatā, kur vēlēšanu pirmajā kārtā uzvarēja ar lielu balsu pārsvaru.

Indonēzijas prezidents ir darbojies arī mūzikas jomā. Ir izdevis trīs studijas albumus: *My Longing for You* (2007), *Evolusi* (2009) un *I'm Certain I'll Make It* (2010).

## Ārējās saites

* Oficiālā valdības mājaslapa
Jakobs Zuma

**Jakobs Zuma** (*Jacob Gedleyihlekisa Zuma*; dzimis  Inkandlā, Dienvidāfrikā) ir Dienvidāfrikas politiķis, bijušais Dienvidāfrikas prezidents (2009—2018). Bijušais Āfrikas Nacionālā kongresa (ĀNK) partijas prezidents (2007—2017).

Laika posmā no 1999. līdz 2005. gadam viņš bija Dienvidāfrikas prezidenta vietnieks. Par ĀNK prezidentu viņš kļuva  pēc uzvaras pār tobrīdējo prezidentu Tabo Mbeki. 2014. gada vēlēšanās Zuma tika atkārtoti ievēlēts. 2017. gada 18. decembrī viņš zaudēja Āfrikas Nacionālā kongresa prezidenta amatu. Turpmākos mēnešus tika vērsts spiediens, lai Zuma atkāptos no prezidenta amata saistībā ar apsūdzībām korupcijā. 13. februārī ĀNC nolēma Zumu atcelt no prezidenta amata, dodot viņam 48 stundas laika, lai atkāptos. 14. februārī viņš paziņoja par atkāpšanos no amata.

J. Zuma ir vairākkārt apsūdzēts par nopietniem likumpārkāpumiem, ieskaitot izvarošanu, taču vienmēr ir ticis attaisnots. Viņš ir poligāmists, ir precējies sešas reizes un viņam ir 20 bērnu.

2021. gada septembrī Dienvidāfrikas Konstitucionālā tiesa kategoriski noraidīja bijušā prezidenta Jakoba Zumas lūgumu atcelt viņa spriedumu, piespriežot viņam 15 mēnešu cietumsodu par necieņu pret taisnīgumu.

## Atsauces

## Ārējās saites

* Āfrikas nacionālā kongresa profils
Zuma

**Zuma** var būt:

* *[[USA-280|Zuma]]*, ASV slepens kosmiskais aparāts;
* Jakobs Zuma (*Jacob Zuma*), Dienvidāfrikas prezidents (dzimis 1942. gadā).

## Skatīt arī
* Zumā
Nīderlandes kauss futbolā

**Nīderlandes kauss futbolā** jeb **KNVB kauss** () ir futbola turnīrs Nīderlandē, kuru kopš 1899. gada organizē Nīderlandes Futbola asociācija (KNVB). To izveidoja pēc Anglijas FA kausa formāta. Turnīrā piedalās visas komandas no diviem augšējiem Nīderlandes čempionāta līmeņiem (Eredivisie un Eerste Divisie), kā arī četras labākās komandas no katra no sešiem trešā līmeņa turnīriem (Hoofdklasse), bet pārējās komandas tiek ņemtas no ceturtā līmeņa (Eerste Klasse). Turnīra fināls tradicionāli notiek *[[Feijenoord Stadion|De Kuip]]* stadionā, kur tas bez pārtraukuma noticis kopš 1988. gada. Kausa ieguvēji nākamās sezonas sākumā spēlē pret *Eredivisie* uzvarētājiem, cīnoties par Johana Kruifa trofeju.

## Ārējās saites
*KNVB.nl - Official website KNVB 
*Netherlands Cup Finals, RSSSF.com
*Netherlands Cup Full Results 1970–1994, RSSSF.com
*Minnows in Cup Finals, RSSSF.com
Žozefs Kabila

**Žozefs Kabila Kabange** (; dzimis ) ir Kongo Demokrātiskās Republikas politiķis un bijušais armijas virsnieks, kurš bija valsts prezidents no 2001. līdz 2019. gadam. Prezidenta amatā viņš nonāca pēc sava tēva, prezidenta Lorāna Dezirē Kabilas, slepkavības 2001. gadā. Kabila ir viena no nozīmīgākajām un vienlaikus pretrunīgi vērtētajām personām valsts jaunākajā politiskajā vēsturē. Viņa prezidentūras laikā notika centieni stabilizēt valsti pēc Otrā Kongo kara, tika ieviesta 2006. gada konstitūcija un organizētas daudzpartiju vēlēšanas. Vienlaikus šo periodu raksturoja arī kritika par varas koncentrāciju, apstrīdētām vēlēšanām un ilgstošu palikšanu amatā.

Pēc amata atstāšanas 2019. gadā, kad notika pirmā mierīgā prezidenta varas nodošana valstī kopš neatkarības iegūšanas, Kabila saglabāja ietekmīgu lomu Kongo Demokrātiskās Republikas politiskajā dzīvē.

## Ārējās saites
Vinipegas "Jets"

**Vinipegas "Jets"** () ir profesionāls Kanādas hokeja klubs, kas ir bāzēts Vinipegā, Manitobas provincē, Kanādā. Klubs 1999. gadā tika dibināts kā **[[Atlantas "Thrashers"]]**. Vinipegas klubs sākot ar 2011.—2012. gada sezonu spēlē Nacionālās hokeja līgas Rietumu konferences Centrālajā divīzijā. Komanda savas mājas spēles aizvada *[[Bell MTS Place]]* arēnā.

 tika apstiprināts kluba jaunais nosaukums Vinipegas "Jets", ar kādu 1972.—1996. gadā spēlēja pašreizējais Fīniksas "Coyotes".
## Sasniegumi
* **[[Stenlija kauss]]**: 0
* **Konferences čempioni**: 0
* **Divīzijas čempioni**: 1
** 2024–25
* **[[Prezidenta balva|Regulārās sezonas čempioni]]**:1
** 2024–25

## Spēlētāji
### Pašreizējais sastāvs
*Pēdējoreiz atjaunots 2025. gada 21. aprīlī.*

#### Vārtsargi

* 1  Ēriks Kormijs
* 37  Konors Helebaks

#### Aizsargi

* 2  Dilans Demelo
*4  Nīls Pjonks
*5  Lūks Šenns
* 6  Kolins Millers
* 14  Ville Heinola
* 24  Heidns Flerī
* 44  Džošs Morisejs (Kapteiņa palīgs)
* 54  Dilans Sembergs
* 64  Logans Stenlijs

#### Uzbrucēji
* 7  Vladislavs Namestņikovs
* 9  Aleks Jafalo
* 13  Geibriels Vilardi
*15  Rasmuss Kupari
* 17  Ādams Lovri (Kapteinis)
* 19  Džonatans Teivss
* 22  Meisons Epltons
* 36  Morgans Berons
* 55  Marks Šeifele (Kapteiņa palīgs)
* 62  Nino Nīderreiters
* 70  Taners Pīrsons
* 81  Kails Konors
* 91  Kouls Perfeti

## Līderi
### Komandas kapteiņi

*  Endrū Leds (2011—2016)
*  Bleiks Vīlers (2016—2023)
*  Ādams Laurijs (2023—*pašlaik*)

### Komandas treneri

* Klods Noels (2011—2014)
* Pols Moriss (2014—2021)
* Deivs Lourijs (2021—2022)
* Riks Bouness(2022—2024)
* Skots Arniels (2024—*pašlaik*)

## Atsauces

## Ārējās saites
* NHL mājaslapa
Ceraukste (upe)

**Ceraukste** () ir Mūsas labā krasta pieteka Bauskas novadā Latvijā un Panevēžas apriņķī Lietuvā. Sākas Lietuvā ziemeļrietumos no Biržiem reljefa pacēlumā starp Mēmeli un Mūsu, satekot vairākiem novadgrāvjiem. Tek ziemeļrietumu virzienā pa līdzenu, meliorētu apvidu. Upes gultne augštecē un vidustecē regulēta, upes ieleja sāk veidoties tikai pie Grenctāles. Lejpus autoceļa A7 upes gultne dabīga ar izteiktu ieleju un stāvkrastiem. Ietek Mūsā pretī Pīrāgiem. Lielākās pietekas ir Skarīte, Lakštupe (kreisās; Lietuvā), Spreņģu strauts, Jodavas strauts, Lopgales grāvis (labās; Latvijā). Lielākās apdzīvotās vietas krastos ir Pačeraukšte (Lietuvā) un Grenctāle (Latvijā).

## Atsauces
Džerijs Brauns

**Edmunds Džeralds "Džerijs" Brauns jaunākais** (; dzimis  Sanfrancisko, Amerikas Savienotajās Valstīs) ir amerikāņu politiķis, Kalifornijas štata gubernators.

## Ārējās saites

*
Fotoelektriskais efekts

thumbnail|235px|Fotoelektriskā efekta ilustrācija. Gaismas kvanti (sarkanā krāsā) apstaro metāla virsmu, kā rezultātā notiek elektronu emisija (zilā krāsā)
**Fotoelektriskais efekts** jeb **fotoefekts** ir elektromagnētiskā starojuma (gaismas) izraisīta elektriska parādība. Izšķir ārējo un iekšējo fotoelektrisko efektu.

## Ārējais fotoelektriskais efekts
Ārējais fotoelektriskais efekts ir elektronu emisija no metāla vai tā savienojumu virsmas, ko izraisa elektromagnētiskā starojuma kvanti. Būtībā tā ir elektronu izraušana no vielas, kas atrodas cietā vai šķidrā agregātstāvoklī, ja vielu apstaro ar elektromagnētisko starojumu (elektronu izraušanu gaismas iedarbībā no atsevišķiem atomiem vai molekulām, kad viela atrodas gāzveida stāvoklī, sauc par fotojonizāciju).

Pirmoreiz ārējo fotoefektu 1887. gadā novēroja vācu fiziķis Heinrihs Hercs. Viņš ievēroja, ka elektrodus apgaismojot ar elektriskā loka starojumu, dzirkstele starp tiem pārlec, pastāvot mazākam spriegumam. Ja novieto starp loku un elektrodu dzirksteļspraugu stikla plāksnīti, efekts nav novērojams, tātad efektu rada elektriskā loka ultravioletais starojums, ko stikls aiztur.

### Einšteina vienādojums fotoefektam
h\nu=A_0+\frac{m\upsilon^2}{2}                jeb           E=A_0+E_k  

h ir Planka konstante ( 6,63⋅10−34  J⋅s), \nu ir gaismas viļņa frekvence (Hz), A_0 ir izejdarbs (J), m ir masa (viena elektrona masa jeb m_e ir 9,1⋅10−31 kg), \upsilon ir atbrīvotā elektrona ātrums (m/s); E ir kvanta (fotona) enerģija (J), E_k ir atbrīvotā elektrona maksimālā kinētiskā enerģija (J) 

### Fotoefekta sarkanā robeža
Katram materiālam ir raksturīgs nemainīgs maksimālais viļņa garums jeb minimāli iespējamā viļņa frekvence, ar kuru var izraisīt fotoefektu. To sauc par fotoefekta sarkano robežu. 

Lai notiktu fotoefekts, E\geq A_0 

\nu_{min}={E_{min} \over h} jeb  \lambda_{max}=\frac{c}{\nu_{min}}={\displaystyle {\frac {hc}{A_{0}}}}    

\nu_{min} ir minimālā viļņa frekvence (Hz), E_{min} ir minimālā kvanta (fotona) enerģija (J), h ir Planka konstante (J/s), \lambda_{max} ir maksimālais viļņa garums (m), c ir gaismas (jebkura EMV) ātrums (m/s), A_0 ir izejdarbs (J)

## Iekšējais fotoelektriskais efekts
Iekšējais fotoelektriskais efekts ir elektrovadītspējas palielināšanās, apstarojot metālus ar elektromagnētisko starojumu. Tādā gadījumā elektroni starojuma iedarbībā zaudē tikai saiti ar "saviem" atomiem un molekulām. Šo parādību 1873. gadā atklāja amerikāņu fiziķis Villobijs Smits.

## Atsauces

## Ārējās saites
Jūras zvaigznes

**Jūras zvaigznes** (*Asteroidea*), arī **jūraszvaigznes** (), ir adatādaiņu tipa klase. Tiek lēsts, ka kopējais sugu skaits, kas pašreiz dzīvo pasaules okeānos, ir aptuveni 1600. Tās apdzīvo visus pasaules okeānus, un vislielākā sugu daudzveidība ir Klusā okeāna ziemeļu daļā. Šie dzīvnieki tiek dēvēti par "zvaigznēm", jo pēc ārējā izskata atgādina tās. Vairums sugas ir diametrā no 20 līdz 30 centimetriem, bet ir arī sugas, kuru izmēri ir tikai ap 1 cm, un ir arī sugas, kuru izmēri sasniedz 65 cm.

Jūras zvaigznēm parasti ir pieci stari (var būt arī cits skaits), kas ir izvietoti ap neskaidru centrālo disku. Jūras zvaigznēm apakšējā daļā ir izklāta ar sīkiem taustekļiem un kājiņām, ar kurām tās pārvietojas. Tās palīdz arī pārvietot barību uz muti, kas atrodas jūras zvaigžņu apakšā centrālajā daļā. Vairums jūras zvaigžņu ir plēsēji, kas pārtiek no citiem bezmugurkaulniekiem.

## Ārējās saites
Bērzi (Īslīces pagasts)

**Bērzi** ir apdzīvota vieta Bauskas novada Īslīces pagastā. Izvietojusies ceļu krustojumā, 7 km no pagasta centra Rītausmām, 10 km no novada centra Bauskas un 75 km no Rīgas. 

Apdzīvotā vieta veidojusies ap Bērzu (*Planenborn*) pusmuižu. Latvijas PSR laikā lietots ciema nosaukums "Vārpa", tas bija arī tāda paša nosaukuma kolhoza, vēlāk — iecirkņa centrs. Bērzos atrodas Īslīces pamatskola, ģimenes ārsta prakse, veikals "Dimanti", veikals "Bērzi".

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Maikls Brauns

**Maikls Brauns** (; dzimis ) ir ASV astronoms, specializējies transneptūna objektu pētniecībā.

Brauna kolektīvs ir atklājis vairākus (līdz 2011. gadam - 14) šādus objektus, no kuriem, iespējams, vispazīstamākā ir 2005. gadā atklātā Erīda, kuras izmēri pārsniedz Plutona izmērus. Rezultātā 2006. gadā Plutons zaudēja planētas nosaukumu un kļuva par pundurplanētu, tāpēc dažkārt Braunu dēvē par "cilvēku, kurš nogalināja Plutonu".

## Ārējās saites
* Maikla Brauna mājaslapa Caltech
Braiens Īno

**Braiens Īno** (; dzimis ) ir angļu mūziķis, komponists, producents un mūzikas teorētiķis. Īno sākotnēji darbojās kā pianists mūzikas grupā *[[Roxy Music]]*, bet vēlāk uzsāka solokarjeru, kļūstot par vienu no ambientās mūzikas novatoriem.

## Diskogrāfija

### Studijas soloalbumi
* *[[Here Come the Warm Jets]]* (1973)
* *[[Taking Tiger Mountain (By Strategy)]]* (1974)
* *[[Another Green World]]* (1975)
* *[[Discreet Music]]* (1975)
* *[[Before and After Science]]* (1977)
* *[[Ambient 1: Music for Airports]]* (1978)
* *[[Music for Films]]* (1978)
* *[[Ambient 4: On Land]]* (1982)
* ** (1983)
* *[[Music for Films Volume 2]]* (1983)
* *[[Thursday Afternoon]]* (1985)
* *[[Nerve Net]]* (1992)
* *[[The Shutov Assembly]]* (1992)
* *[[Neroli]]* (1993)
* *[[The Drop (albums)|The Drop]]* (1997)
* *[[Another Day on Earth]]* (2005)

## Atsauces

## Ārējās saites
* ''EnoWeb'' (neoficiālā mājaslapa)
Eno

**Eno** (, , ) ir viena no desmit Beļģijas provincēm valsts rietumos, Valonijas reģionā. Tā robežojas ar Franciju rietumos, ar Rietumflandriju un ar Austrumflandriju ziemeļos, ar Flāmu Brabanti un ar Valoņu Brabanti austrumos, ar Namīru dienvidos. Eno administratīvais centrs ir Monsa, kas atrodas provinces rietumu daļā, netālu no Francijas robežas. Lielākā pilsēta ir Šarlruā provinces austrumu daļā.

Eno provinces kopējā platība ir 3800 km², tā sadalīta septiņos administratīvajos rajonos un 69 pašvaldībās. Ar 1 323 196 iedzīvotājiem 2013. gadā tā ir trešā lielākā province Beļģijā pēc iedzīvotāju skaita, kā arī trešā lielākā pēc platības.

## Ārējās saites

* Oficiālā Eno provinces mājaslapa
Georgs fon Tīzenhauzens

**Georgs fon Tīzenhauzens** (*Georg von Tiesenhausen*; dzimis , miris ) bija vācbaltiešu/amerikāņu raķešbūves inženieris. Dzimis Rīgā. 1943. gadā beidza Hamburgas universitāti. Pēc mācībām tika nosūtīts uz Pēnemindes poligonu, kur Verners fon Brauna vadībā piedalījās V-2 izstrādē. 1953. gadā operācijas "Paperclip" rezultātā nokļuva Hantsvilā, kur Redstonas Arsenālā Verners fon Brauna vadībā turpināja darbu. Piedalījās *[[Apollo programma|Apollo]]* programmas izstrādē. Sevišķi Tīzenhauzena nopelni ir Mēness transportlīdzekļa - "Lunar Roving Vehicle" izstrādē. Piedalījies arī *[[Space Shuttle]]* programmā.
Maiks Oldfīlds

**Maikls Gordons "Maiks" Oldfīlds** (; dzimis ) ir angļu multiinstrumentālists un komponists, kas savas karjeras laikā sacerējis dažādu žanru mūziku, tai skaitā gan ambientās mūzikas, gan ''New Age'' mūzikas, gan rokmūzikas, gan tautas mūzikas, gan arī klasiskās mūzikas skaņdarbus. Visbiežāk Oldfīlda sacerētie skaņdarbi ir sarežģīti un radīti, pielietojot netipiski daudz mūzikas instrumentu.

Oldfīlds vislabāk ir zināms pēc sava 1973. gada *[[Virgin Records]]* izdotā studijas albuma *[[Tubular Bells]]* un 1983. gada popmūzikas stilā veidotās dziesmas *[[Moonlight Shadow]]*.

## Diskogrāfija

### Nozīmīgākie albumi

## Ārējās saites

* Oficiālā mājaslapa 
* Plaša tīmekļa vietne ar informāciju par Maiku Oldfīldu 

* 
* 
*
P. Dž. Hārvija

**Pollija Džīna Hārvija** (; dzimusi ), vairāk zināma ar savu skatuves vārdu **P. Dž. Hārvija** jeb ***PJ Harvey***, ir angļu dziedātāja un dziesmu autore.

P. Dž. Hārvija 2000. gadā un 2011. gadā saņēma Merkūrija balvu, tāpat viņa ir bijusi nominēta septiņas reizes Britu mūzikas balvai, piecas reizes ''Grammy'' balvai un vēl divas reizes Merkūrija balvai. Žurnāls *[[Rolling Stone]]* 1992. atzina P. Dž. Hārviju par labāko jauno izpildītāju un labāko dziesmu autori un 1995. gadā — par gada izpildītāju. *Rolling Stone* ir arī iekļāvis divus P. Dž. Hārvijas albumus (*[[Rid of Me]]*, *[[To Bring You My Love]]*) savā 500 visu laiku labāko albumu sarakstā.

## Diskogrāfija
### Studijas albumi
* *[[Dry]]* (1992)
* *[[Rid of Me]]* (1993)
* *[[To Bring You My Love]]* (1995)
* *[[Is This Desire?]]* (1998)
* *[[Stories from the City, Stories from the Sea]]* (2000)
* *[[Uh Huh Her]]* (2004)
* *[[White Chalk]]* (2007)
* *[[Let England Shake]]* (2011)
* *[[The Hope Six Demolition Project]]* (2016)
* *I Inside the Old Year Dying* (2023)

### Izlases
* *[[4-Track Demos]]* (1993)
* *[[The Peel Sessions 1991–2004]]* (2006)

### Kopdarbi
* *[[Dance Hall at Louse Point]]* (ar Džonu Perišu) (1996)
* *[[A Woman a Man Walked By]]* (ar Džonu Perišu) (2009)

## Atsauces

## Ārējās saites

* Oficiālā mājaslapa 
* 
*
Sergejs Bagapšs

**Sergejs Bagapšs** (**; dzimis , miris ) bija Abhāzijas prezidents no 2005. līdz 2011. gadam.

Izmācījies par agronomu. Pildījis dažādus komjaunatnes un kompartijas amatus. No 1992. gada bijis Abhāzijas premjerministra vietnieks. No 1997. līdz 1999. gadam bija Abhāzijas premjerministrs.

2004. gadā ievēlēts par Abhāzijas prezidentu. 2009. gadā ievēlēts par prezidentu atkārtoti.

2011. gada 21. maijā Bagpašu Maskavā operēja sakarā ar problēmām labajā plaušā, kur tika atklāts vēzis. Pēc nedēļas viņa veselības stavoklis krasi pasliktinājās. 29. maijā Sergejs Bagapšs mira, nenākot pie samaņas.

|-
! colspan="3" style="background:#a8bb22;" | Amati
TimoCom

***TIMOCOM GmbH*** ir 1997. gadā dibināts Vācijas informācijas tehnoloģiju uzņēmums ar galveno biroju Diseldorfā. Tas sniedz pakalpojumus transporta nozares uzņēmumiem. Nosaukumu „Timo“ veido abu dibinātāju – Jensa Tīrmana (*Jens Thiermann*) un Jirgena Morbrinka (*Jürgen Moorbrink*) – uzvārdu pirmie burti.

*TIMOCOM*, pateicoties kravu pārvadājumu un noliktavu telpu biržai *TC Truck&Cargo*, ieņem Eiropā vadošo tirgus pozīciju. Kompānijas mērķis ir transporta pakalpojumu piedāvājumu un pieprasījuma apkopošana vienotā tiešsaistes tirdzniecības vietā. Uzņēmuma produkti un pakalpojumi tiek piedāvāti 44 Eiropas valstīs un 24 valodās.

*TIMOCOM* papildus galvenajam birojam Diseldorfā ir vēl trīs pārstāvniecības Polijā, Čehijā un Ungārijā, kā arī divas filiāles Spānijā un Francijā.
 
## Atsauces

## Ārējās saites
* Oficiālā tīmekļa vietne
Frezno

**Frezno** (; ) ir pilsēta Kalifornijā, ASV, Frezno apgabala administratīvais centrs. Pēc 2010. gada datiem, tajā dzīvo 494 665 iedzīvotāju, padarot to par piekto lielāko pilsētu Kalifornijas štatā, kā arī lielāko Kalifornijas pilsētu, kura neatrodas pie okeāna. Tā ir 34. lielākā pilsēta visā ASV. Frezno atrodas štata centrā, Sanvokīnas ielejā, aptuveni 320 kilometrus uz ziemeļiem no Losandželosas un 275 kilometrus uz dienvidiem no štata galvaspilsētas Sakramento. Pilsēta ir daļa no Frezno aglomerācijas, kura ar 1 107 416 iedzīvotājiem ir otra lielākā aglomerācija Kalifornijas Centrālajā ielejā pēc Sakramento. Nosaukums Frezno spāņu valodā nozīmē ‘osis’, un pilsētas karogā ir attēlotas oša lapas.

## Atsauces

## Ārējās saites

* 
* Frezno vēsturiskās arhitektūras gids *FresnoHistory.org*
* Frezno pilsētas un apgabala vēstures sabiedrība
* Fresno Convention & Visitor Bureau 
* Greater Frezno Tirdzniecības kamera
Roberts Frips

**Roberts Frips** (; dzimis ) ir angļu ģitārists, komponists un producents. Frips ir vislabāk zināms kā *[[King Crimson]]* grupas dalībnieks. Viņa diskogrāfija, ieskaitot visus albumus, kuros viņš ir piedalījies, sasniedz vairāk kā 700 dažādu izdevumu. Frips tika ierindots 42. vietā žurnāla *[[Rolling Stone]]* 100 visu laiku labāko ģitāristu sarakstā, savukārt 2010. gadā *Gibson.com* viņu ierindoja 47. vietā 50 visu laiku labāko ģitāristu sarakstā.

## Atsauces

## Ārējās saites
* *[https://web.archive.org/web/20081204043328/http://www.dgmlive.com/diaries.htm?member=3 Robert Fripp's Diary]*
Stīvens Vilsons

[thumb|Stīvens Vilsons, ''Zelt-Musik-Festival'' 2018 [Freiburga|Freiburgā, Vācijā]]
**Stīvens Džons Vilsons** (; dzimis ) ir angļu mūziķis, kurš vislabāk zināms kā grupas *[[Porcupine Tree]]* izveidotājs. Viņš muzicē arī citās grupās, ieskaitot *[[No-Man]]* and *[[Blackfield]]*, ir arī solomākslinieks.

## Diskogrāfija
### Studijas soloalbumi
* *[[Insurgentes]]* (2008)
* *Grace for Drowning* (2011)
* *The Raven That Refused to Sing (And Other Stories)* (2013)
* *Hand. Cannot. Erase.* (2015)
* *To the Bone* (2017)
* *The Future Bites* (2021)
* *The Harmony Codex* (2023)
* *The Overview* (2025)

## Ārējās saites

* *[https://web.archive.org/web/20080823093815/http://swhq.co.uk/ Steven Wilson Headquarters]* 
* Stīvena Vilsona diskogrāfija <small>(7. izdevums)</small>
Džons Koltreins

**Džons Viljams Koltreins** (; dzimis , miris ) bija amerikāņu džeza saksofonists un komponists. Koltreins sākotnēji muzicēja bībopa un hārdbopa manierē, vēlākās karjeras laikā viņš palīdzēja ieviest skaņkārtu lietojumu džezā (modālais džezs) un vēl vēlāk kļuva par vienu no galvenajiem brīvā džeza mūziķiem.

## Diskogrāfija
### ''Prestige'' un ''Blue Note Records''
* *[[Coltrane (albums)|Coltrane]]* (1957)
* *[[Blue Train]]* (1957)
* *[[Traneing In|John Coltrane with The Red Garland Trio]]* (1957)
* *[[Soultrane]]* (1958)
* *[[Lush Life]]* (1958)

### ''Atlantic Records''
* *[[Giant Steps]]* (1960)
* *[[Coltrane Jazz]]* (1961)
* *[[My Favorite Things]]* (1961)
* *[[Olé Coltrane]]* (1961)
* *[[Coltrane Plays the Blues]]* (1962)
* *[[Coltrane's Sound]]* (1964)

### ''Impulse! Records''
* *[[Africa/Brass]]* (1961)
* *[[Live! at the Village Vanguard]]* (1962)
* *[[Coltrane (Impulse! albums)|Coltrane]]* (1962)
* *[[Duke Ellington & John Coltrane]]* (1963)
* *[[Ballads]]* (1963)
* *[[John Coltrane and Johnny Hartman]]* (1963)
* *[[Impressions]]* (1963)
* *[[Live at Birdland]]* (1963)
* *[[Crescent]]* (1964)
* *[[A Love Supreme]]* (1965)
* *[[The John Coltrane Quartet Plays]]* (1965)
* *[[Ascension]]* (1965)
* *[[New Thing at Newport]]* (1965)
* *[[Kulu Se Mama]]* (1966)
* *[[Meditations]]* (1966)
* *[[Live at the Village Vanguard Again!]]* (1966)
* *[[Expression]]* (1967)

## Ārējās saites

* Oficiālā mājaslapa 
* Koltreina baznīcas mājaslapa
Džeimss Džonss

**Džeimss Endrū Džonss** (; dzimis  Maiami, Floridas štatā, ASV) ir bijušais amerikāņu basketbolists, spēlēja vieglā uzbrucēja pozīcijā. Pašlaik (2022) ir NBA kluba Fīniksas "Suns" ģenerālmenedžeris.

2003. gada NBA draftā viņu Indiānas "Pacers" izraudzījās ar kopējo 49. kārtas numuru otrajā kārtā.

2004.—2005. gada sezonā viņš bija 25. precīzākais trīspunktnieku realizētājs.  basketbolists tika aizmainīts uz Fīniksas "Suns", pretī saņemot 2008. gada NBA drafta otrās kārtas izvēles iespējas. Individuāli viņam bija sekmīga pirmā sezona Fīniksas klubā, kad vidēji spēlē guva 9,3 punktus, kā arī savāca 3,4 atlēkušās bumbas. "Suns" sastāvā aizvadījis divas sezonas, Dž. Džonss tika aizmainīts uz Portlendas "Trail Blazers", kā sastāvā aizvadīja tikai vienu sezonu. 2008. gada 9. jūlijā spēlētājs parakstīja līgumu ar Maiami "Heat". Tāpat 2011. gada Visu zvaigžņu spēlē viņš uzvarēja trīspunktnieku konkursā. 2011. gadā kvalificējies finālsērijai, tomēr jau nākamajā sezonā izcīnīja NBA čempiontitulu. Arī 2013. gadā tika izcīnīts NBA čempiontituls, šoreiz finālā tika uzvarēta Sanantonio "Spurs" vienība. NBA finālsērijai klubs kvalificējās arī 2014. gadā, šoreiz tika zaudēts "Spurs" vienībai. 2014. gada augustā pievienojies Klīvlendas "Cavaliers".

## Ārējās saites

* NBA profils
Sesava (Lielupes pieteka)

**Sesava** () ir Lielupes kreisā krasta pieteka Bauskas un Jelgavas novados Latvijā un Šauļu apriņķī Lietuvā. Sākas Lietuvā kā novadgrāvis ziemeļos no Bučūniem. Tek ziemeļu virzienā pa Zemgales līdzenumu. Upes gultne lielākajā daļā tecējuma, izņemot nelielu posmu lejtecē, regulēta; pieguļošās platības drenētas. Lielākās pietekas ir Plakšņu strauts, Upele (19 km; labās), Rēda (25 km), Skursteņu strauts (26 km), Oglaine (26 km), Šeševele (kreisās). Lielākās apdzīvotās vietas krastos ir Pakuļi, Mazlauki, Lielsesava (Latvijā), Kruki (Lietuvā).


Sesavas upe Šturns 1661.jpg|Sesavas upe 17. gadsimtā (Šturns, 1661)

## Atsauces
Satoši Furukava

**Satoši Furukava** (古川 聡, *Furukawa Satoshi*; dzimis ) ir Japānas kosmonauts, ķirurgs.

## Bērnība un izglītība
Satoši Furukava piedzima  Jokohamā.
1983. gadā viņš absolvēja Eiko vidusskolu Kamakurā.

1989. gadā Furukava Tokijas Universitātē ieguva medicīnas doktora grādu, bet 2000. gadā — filozofijas doktora grādu medicīnas zinātnēs.

## Darbs medicīnā
No 1989. gada jūnija līdz 1990. gada jūnijam Satoši Furukava bija ārsts rezidents Tokijas Universitātes Medicīnas departamenta slimnīcas Anestēzijas un ķirurģijas nodaļā.
No 1990. gada jūnija līdz 1991. gada jūnijam viņš bija ārsts rezidents Ibaragi prefektūras centrālajā slimnīcā.
No 1991. gada jūnija līdz 1994. gada aprīlim viņš strādāja par ķirurgu tajā pašā slimnīcā.
No 1994. gada līdz 1997. gadam Furukava strādāja par ķirurgu vairākās slimnīcās dažādās prefektūrās.
Kopš 1997. gada jūnija viņš strādā Tokijas Universitātes Medicīnas departamenta slimnīcas Pirmajā ķirurģijas nodaļā.

## Kosmiskā karjera
1999. gada 10. februārī Japānas Nacionālā kosmosa attīstības aģentūra (*NASDA*, kopš 2003. gada *[[JAXA]]*) izvēlējās Satoši Furukavu kā vienu no trim Japānas kosmonautu kandidātiem lidojumam uz Starptautisko kosmosa staciju (SKS). 1999. gada aprīlī viņš uzsāka *NASDA* kosmonautu pamatapmācības programmu, un 2001. gada janvārī ieguva astronauta sertifikātu.
2002. gada augustā un septembrī Furukava piedalījās Eiropas kosmosa aģentūras treniņos Vācijā.
2003. gadā no jūlija līdz septembrim viņš Krievijā apguva kosmosa kuģa *[[Sojuz-TMA]]* sistēmas.
2004. gada jūnijā Furukava sāka treniņu programmu *[[NASA]]* Džonsona kosmosa centrā.
2006. gada 10. februārī *NASA* viņu sertificēja kā misijas speciālistu, un tika pieņemts darbā Džonsona kosmosa centra SKS un robottehnikas nodaļā

Furukavas pirmais lidojums kosmosā sākās 2011. gadā 7. jūlijā, ar kosmosa kuģi *[[Sojuz TMA-02M]]* dodoties uz Starptautisko kosmosa staciju (SKS). Viņš bija 28. un 29. ekspedīcijas lidojuma inženieris. Uz zemes atgriezās 22. novembrī, kosmosā pavadot 162 dienas.

Otrais Satoši Furukavas kosmiskais lidojums sākās 2023. gada 26. augustā, ar kosmosa kuģa *[[SpaceX Crew-7]]* dodoties uz Starptautisko kosmosa staciju. Viņš bija SKS 69. un 70. ekspedīcijas lidojuma inženieris. Uz zemes viņš atgriezās 2024. gada 12. martā.

Kosmisko lidojumu kopsavilkums

## Ārējās saites
* Biogrāfija NASA mājaslapā 
* Сатоси Фурукава astronaut.ru
Malmuta

**Malmuta** (arī **Malmana**, **Malmuna**, **Malmute**, **Mālmute**, **Melmane**, **Melmute**, **Mēlmute** , ) ir upe Aiviekstes basenā, viena no Lubāna ezera kādreizējām pietekām. Sākas kā novadgrāvis Aklā purva austrumu malā. Upes gultne visā garumā līdz Meirānu kanālam, kurā upe novadīta, regulēta. Lielākās pietekas ir Kaževa (15 km), Strodauka (kreisās) un Līpupeite (labā). Malmutas vecupe lejpus Meirānu kanāla — Vecmalmuta — ietek Īdeņas kanālā. Lielākās apdzīvotās vietas krastos ir Dekšāres un Aļņi. Upi šķērso autoceļš A12 un Krustpils—Rēzeknes dzelzceļš.

## Atsauces
Meirānu kanāls

**Meirānu kanāls** (arī **Lubānas kanāls**) ir daļa no Lubāna ezera hidrotehniskās sistēmas, kas novada uz Aivieksti daļu agrāk Lubānā ietecējušo upju un daļēji arī paša Lubāna ūdeņus. Pirmais kanāls tika izbūvēts 1853.—1856. gados, bet nepietiekamo izmēru dēļ tas nespēja novadīt palu ūdeņus. Jaunais kanāls tika izbūvēts 1955.—1960. gados, lejasposmā 14 km garumā izmantojot veco trasi, bet augšgalā veidojot savācējposmu pēc pilnīgi jaunas sistēmas. Kanāla dziļums ir ap 9 m, platums — ap 50 m.

Kanāls sākas kā regulētās Malmutas upes turpinājums un augšgalā savāc arī Teicijas, Brieža grāvja, Ūjiņas un Lisiņas ūdeņus. No Malmutas līdz Kalnagalam gar labo krastu izbūvēts 13 km garš dambis, kas sākotnēji aizsargāja kanālu no Lubāna palu ūdeņiem, bet pēc ezera dienvidu krasta dambja izbūves norobežo Meirānu kanālu no Īdeņas kanāla baseina. Pie kādreizējās Lisiņas ietekas izbūvētas Kalnagala slūžas, caur kurām sākotnēji kanālā pa Lubāna izvadkanālu novadīja daļu Lubāna ūdeņu. 1965. gadā slūžu mezglam pievadīja Zvidzes kanālu, bet 1967. gadā — Īdeņas kanālu.

## Atsauces
Milupīte

**Milupīte** var būt:
* Milupīte — Misas kreisā krasta pieteka augštecē
* Mīlupītes (Misas labā krasta pietekas vidustecē) cits nosaukums
* Asarupes cits nosaukums
Daugavas—Misas kanāls

**Daugavas—Misas kanāls** ir hidrotehniska būve Ķekavas novadā. Kanāls izbūvēts 20. gadsimta 70. gados, lai novadītu uz Misu, ko intensīvi izmanto Olaines pilsēta komunālajām un rūpnieciskajām vajadzībām, ūdeņus no Ķekaviņas un Daugavas. Kanāls uzņem apkārtējo novadgrāvju ūdeņus, bet tam nav noteikta ūdensgūtnes baseina, jo izrakts pāri ūdensšķirtnei. Sākas no Ķekaviņas augšpus Ķekavas putnu fabrikas, ietek Misā augšpus Plakanciema. Kanālu šķērso autoceļš A5, pie kura ierīkota pārsūknēšanas stacija (jauda līdz 4 m³/s).

## Atsauces
Pedofilija

**Pedofilija** ir seksuāla novirze, kas izpaužas kā dzimumtieksme pret personām pirmspubertātes vecumā vai agrīnajos pusaudžu gados. Personas, kam piemīt pedofilija, tiek dēvētas par *pedofiliem*. Pedofili parasti tiek definēti kā 16 vai vairāk gadus vecas personas, kas izjūt dzimumtieksmi pret nepilngadīgām personām vai bērniem, kas ir vismaz piecus vai vairāk gadus jaunāki par personu, kam piemīt šī dzimumtieksme.

Pedofiliju, tāpat kā daudzas citas seksuālas novirzes, mēdz uzskatīt arī par garīgu slimību. Tā ir iekļauta Starptautiskajā slimību klasifikatorā (ICD) un Diagnostikas un statistikas rokasgrāmatā (DSM).

Izplatīta parādība sabiedrībā ir pedofilijas jaukšana ar bērnu seksuālo izmantošanu. Ne visi cilvēki, kas veic seksuālu vardarbību pret bērniem, ir pedofili. Tāpat ne visi pedofili izmanto bērnus savām seksuālajām vēlmēm.

## Normatīvais regulējums
Pedofilijas kriminalizēšana Rietumu pasaulē ir sākta tikai pēdējo gadsimtu un gadu desmitu laikā ar tendenci aizvien vairāk palielināt pieļaujamo vecumu, kad tiek izdarītas seksuālās attiecības. Galvenie lietiskie pierādījumi, lai personu notiesātu par pedofiliju, ir dzimumtieksmes apmierināšanas akts, kā arī nepilngadīgu personu seksuāla rakstura materiālu glabāšana un izplatīšana.

Dažādās pasaules vietās pret pedofiliju izturas dažādi un ne vienmēr tā tiek uzskatīta par noziegumu vai slimību, it sevišķi gadījumos, ja dzimumtieksme ir apmierināta pret personām vēlīnas pubertātes vecumā.

**Pirmās seksuālās aktivitātes ar citu personu (tai skaitā pieaugušo) atļaušanas vecums<br /> un laulību izdarīšanas vecums dažādās pasaules valstīs**



## Skatīt arī
* Infantofilija — dzimumtieksme pret zīdaiņiem.
* Hebefilija — dzimumtieksme pret personām vecumā no 11—14 gadiem.
* Efebofilija — dzimumtieksme pret personām vecumā no 15—19 gadiem.
* Pedovestītisms — seksuālais uzbudinājums no ģērbšanās bērnu drēbēs.
* Teleiofilija — dzimumtieksme pret pieaugušajiem.
* Pederastija — homoseksuālu dzimumaktu veikšana ar 12—18 gadus veciem puišiem.

## Atsauces

## Ārējās saites
* Kas ir pedofilija un pedohistērija
Vilards Boils

**Vilards Boils** (*Willard Sterling Boyle*; dzimis , miris ) bija Kanādas fiziķis. Viņš ir lādiņa saites matricas līdzizgudrotājs, par ko 2009. gadā saņēma Nobela prēmiju fizikā.

Boils Makgila Universitātē ieguvis doktora grādu. 1962. gadā Bell Labs viņš kopā ar Donu Nelsonu izgudroja pirmo nepārtrauktas darbības rubīna lāzeru. Vilards Boils 1962. gadā tika iecelts par direktoru *Bell Labs* Kosmosa zinātnes un pētnieciskajās studijās (*Space Science and Exploratory Studies*), kas atbalstīja Apollo kosmisko projektu un palīdzēja izvēlēties nolaišanās vietas uz Mēness virsmas. Kopš 1964. gada viņš *Bell Labs* strādāja pie integrālo shēmu attīstīšanas.

1969. gadā Boils kopā ar Džordžu Smitu izveidoja lādiņsaites matricu. Lādiņsaites matricas NASA ļāva uz Zemi sūtīt skaidrus attēlus. Šī tehnoloģija ir ciparu kameru pamatā.

No 1975. līdz 1979. gadam Vilards Boils bija *Bell Labs* izpilddirektors pētnieciskajā darbā.

## Atsauces

## Ārējās saites

*
Lohnesa ezera briesmonis

thumb|250px|right|1934. gadā uzņemts attēls, kurā, iespējams, redzams Lohnesa ezera briesmonis
**Lohnesa ezera briesmonis** jeb **Nesija** ir leģendārs radījums, kas varētu apdzīvot Lohnesa ezeru Skotijā. Tas ir arī vislabāk zināmais ezera briesmonis pasaulē.

Pirmie Lohnesa ezera briesmoņa novērojumi tika reģistrēti jau 1930. gados, kas ļāva Lohnesa ezeram kļūt par nozīmīgu tūrisma objektu. Lohnesa ezera briesmoņa eksistenci mūsdienās galvenokārt uzskata par mītu. Lai arī ir dokumentēti vairāki radījuma redzēšanas gadījumi, tomēr tie galvenokārt tiek uzskatīti par safabricējumiem vai redzes ilūzijām. Viena no galvenajām interpretācijām, kas tomēr pieļauj Lohnesa ezera briesmoņa eksistenci, ir, ka tas varētu būt kāds izdzīvojis pleziozaura īpatnis.

## Atsauces
Francijas departamenti

thumb|250px|right|Departamenti metropolītiskajā Francijas daļā
**Francijas departamenti** ir administratīvās vienības, kas atrodas Francijā un tās bijušajās kolonijās. Pēc departamentiem Francijā tiek noteikta galvenokārt pasta kodu un automašīnu reģistrācijas numuru sistēma. Kopumā Francijā un tās aizjūras zemēs ir 101 departaments. Departamenti ir iedalīti 342 apgabalos, kas savukārt ir iedalīti kantonos, un tie — komūnās.

## Departamentu uzskaitījums

* Aljē (departaments)
* Ardēni (departaments)
* Ardēša
* Arjēža
* Atlantijas Luāra
* Atlantijas Pireneji
* Augšalpi
* Augškorsika
* Augšprovansas Alpi
* Augšreina
* Augšgaronna
* Augšluāra
* Augšmarna
* Augšpireneji
* Augšsavoja
* Augšsona
* Augšvjenna
* Austrumpireneji
* Averona (departaments)
* Belfora (departaments)
* Bušdirona
* Desevra
* Dienvidkorsika
* Dordoņa
* Droma
* Dū
* Ēna (Odefransa)
* Ēna (Rona-Alpi)
* Endra
* Endra un Luāra
* Ēra (departaments)
* Ēra un Luāra
* Ēro
* Esona
* Finistēra
* Gāra
* Ila un Vilēna
* Ivelīna
* Izēra
* Jona
* Jura (departaments)
* Kalvadosa
* Kantāla
* Korēza
* Kotdarmora
* Kotdora
* Krēza
* Landa
* Lejasreina
* Lo (departaments)
* Lo un Garonna
* Lozēra
* Luāra (departaments)
* Luāra un Šēra
* Luarē
* Majenna
* Manša
* Marna
* Mēna un Luāra
* Merta un Mozele
* Mēza (departaments)
* Morbiāna
* Mozele (departaments)
* Njevra
* Nora (departaments)
* Oba (departaments)
* Oda (departaments)
* Odesēna
* Orna
* Padekalē (departaments)
* Piejūras Alpi
* Piejūras Sēna
* Piejūras Šaranta
* Pijdedoma
* Rona (departaments)
* Sarta
* Savoja
* Sēna un Marna
* Sēna-Sendenī
* Somma (departaments)
* Sona un Luāra
* Šaranta
* Šēra (departaments)
* Tarna (departaments)
* Tarna un Garonna
* Uāza
* Valdemarna
* Valduāza
* Vandeja
* Vāra
* Vjenna
* Vogēzi (departaments)
* Voklīza
* Žēra
* Žironda

## Skatīt arī
* Francijas aizjūras departamenti
* Francijas reģioni
Barlineka

**Barlineka** () ir pilsēta Polijas ziemeļrietumos, Rietumpomožes vojevodistē uz austrumiem no Mislibožas.

Pilsēta pirmoreiz minēta 1278. gadā. XV gadsimta pirmajā pusē - Vācu ordeņa kontrolē. Vēsturiski bija Neimarkas novada, vēlāk Brandenburgas sastāvā. Līdz Otrā pasaules kara beigām pilsēta atradās Vācijā, un tās vāciskais nosaukums bija Berlinhene (). Pēc Otrā pasaules kara pilsētu piešķīra Polijai, tās vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.

Pasaules čempiona šahā Emanuela Laskera (*Emanuel Lasker*, 1868 - 1941) un tenisista Marcina Matkovska (*Marcin Matkowski*, 1981 - ) dzimtā pilsēta.

## Ārējās saites
USA-229

**USA-229**, zināms arī kā **NRO L-34**, ir ASV militāro pavadoņu pāris. Tie palaisti 2011. gada aprīlī Nacionālā izmeklēšanas biroja vajadzībām. 

Pavadoņi tika palaisti  23:38 UTC ar nesējraķeti Atlas V/411 no Vandenberga Gaisa spēku bāzes. Derīgās kravas koda nosaukums bija *Odin*, bet raķetes — *Frigga*.

Lai gan kosmiskā aparāta parametri un misijas detaļas oficiāli netiek izpaustas, amatieri novērotāji pamanījuši, ka *Atlas V* palaidis divus pavadoņus, no kuriem viens oficiāli ir katalogizēts kā kosmiskais atkritums. Analizējot to orbītas parametrus, eksperti secinājuši, ka tie ir radioelektroniskās izlūkošanas sistēmas Naval Ocean Surveillance System pavadoņi, kurus parasti palaiž pāros un uztver kuģu raidītos signālus. *USA-229* varētu būt trešās vai pat ceturtās paaudzes NOSS aparāti. 

## Atsauces
Parafilija

**Seksuālā novirze** jeb **parafilija** ir biomedicīnisks termins, ar kuru apzīmē tāda veida dzimumtieksmi, kuras praktizēšana neatbilst sabiedrībā pieņemtajiem cilvēka seksuālās dzīves standartiem. Par seksuālām novirzēm tiek uzskatītas arī visas tās indivīda apzinātās dzimumtieksmes veicinātās darbības, kas apdraud viņa vai to apkārtējo cilvēku veselību vai dzīvību.

Lielākā daļa seksuālo noviržu tiek klasificēta Diagnostikas un statistikas rokasgrāmatā, tomēr ne visas no tām tiek saistītas ar garīgām slimībām, izņemot gadījumus, kad tās var ļoti negatīvi ietekmēt ar parafiliju esošā cilvēka un tam apkārtējo cilvēku dzīvi.

Tas, kas tiek uzskatīts par seksuālu novirzi, laika gaitā var mainīties. Piemēram, agrāk homoseksualitāte pasaulē plaši tika pieskaitīta pie seksuālajām novirzēm, tomēr tagad tā ir normalizēta tāpat kā citi seksuālās orientācijas veidi.

## Atsauces
Valoņu valoda

**Valoņu valoda** (*Walon*) ir romāņu valoda, kuru ikdienā aktīvi izmanto aptuveni 10—20% Valonijas (Beļģijas reģiona) iedzīvotāji. Valodas pratēju skaits procentuāli ir daudz lielāks. Valoņu valodu lieto arī dažos ciematos Živē pilsētas apkārtnē Francijas ziemeļos, Ardēnu departamentā, kā arī tā ir izplatīta Grīnbejas pilsētā, Viskonsinas štatā, ASV, kur kompakta valoņvalodīgo kopiena dzīvo kopš 19. gadsimta. Valoņu valoda agrāk bija izplatīta Luksemburgā, bet mūsdienās to šajā valstī tikpat kā vairs nelieto.

## Atsauces

## Ārējās saites
The Cranberries

***The Cranberries*** bija 1989. gadā izveidota īru rokgrupa, kuras sastāvā bija Doloresa O'Riordana (vokāliste), Noels Hogans (ģitārists), Maikls Hogans (basģitārists) un Fergals Lolers (bundzinieks).

*The Cranberries* ieguva starptautisku atzinību jau ar savu debijas albumu *[[Everybody Else Is Doing It, So Why Can't We?]]*. Vēlāk kļuva par vienu no 1990. gadu veiksmīgākajām rokgrupām, Amerikas Savienotajās Valstīs vien pārdodot 14,5 miljonu albumu eksemplāru un ar četriem albumiem iekļūstot starp pirmajām divdesmit vietām *[[Billboard 200]]* albumu topā.

Pēc Doloresas O'Riordanas nāves 2018. gada janvārī grupa paziņoja, ka izlaidīs savu pēdējo albumu un pārtrauks darbību. 

## Diskogrāfija
* *[[Everybody Else Is Doing It, So Why Can't We?]]* (1993)
* *[[No Need to Argue]]* (1994)
* *[[To the Faithful Departed]]* (1996)
* *[[Bury the Hatchet]]* (1999)
* *[[Wake Up and Smell the Coffee]]* (2001)
* *[[Roses]]* (2011)
* *[[Something Else]]* (2017)
* *[[In the End (albums)|In the End]]* (2019)

## Atsauces

## Ārējās saites

* Oficiālā mājaslapa
Plasido Domingo

**Hosē Plasido Domingo Embils** (; dzimis  Madridē, Spānijā) ir spāņu tenors un diriģents. Pazīstams ar savu daudzpusīgo un spēcīgo balsi. Domingo izpildījis 149 lomām operās. Starp tām bijušas tādas lomas kā Karavadosi operā "Toska", Hofmanis operā "Hofmaņa stāsti", Dons Hosē operā "Karmena", Kanio operā "Pajaci". Īpašu atzinību guvis ar titullomām operās "Otello" un "Simons Bokanegra". 1990. gadā Domingo sāka uzstāties kopā ar vēl diviem tenoriem — Lučāno Pavaroti un Hosē Kaserasu, kopā izveidojot plašu popularitāti ieguvušo solistu ansambli "Trīs tenori". 

Domingo darbojas arī kā operas un koncertuzvedumu diriģents. Viņš bijis Vašingtonas nacionālās operas ģenerāldirektors (1996–2011). No 2017. gada Domingo ir un Losandželosas operas ģenerāldirektors.

Domingo ieguvis deviņas *[[Grammy balva|Grammy]]* balvas (pirmā no tām 1971. gadā).

## Atsauces

## Ārējās saites

*
Domingo

**Domingo** ir spāņu cilmes personvārds un uzvārds, kas veidots no latīņu *Dominicus* ar nozīmi 'tā kunga'. Līdzīgas izcelsmes vārdi ir Dominiks, Domingoss un Domingess.

Personas ar šādu uzvārdu:
* Kolmans Domingo (*Colman Domingo*; 1969) — amerikāņu aktieris, dramaturgs un režisors;
* Plasido Domingo (*Plácido Domingo*; 1941) — spāņu tenors un diriģents.
Ēriks Spūlstra

**Ēriks Spūlstra** (; dzimis  Evanstonā, Ilinoisas štatā, ASV) ir ASV basketbola treneris. Pašlaik (2013) ir NBA kluba Maiami "Heat" galvenais treneris.

## Karjera
Ē. Spūlstra pārstāvēja Portlendas universitātes basketbola komandu NCAA turnīrā; debijas sezonā viņš tika atzīts par konferences labāko debitantu. Pēc universitātes absolvēšanas Ē. Spūlstra bija spēlētājs/treneris Vācijas basketbola klubā *TuS Herten*.

Laika posmā no 2001. līdz 2008. gadam Ē. Spūlstra bija trenera palīgs un skautinga direktors Maiami "Heat" klubā. 2006. gadā viņš izcīnīja uzvaru NBA kā Peta Railija palīgs. 2008. gadā viņš kļuva par vienības galveno treneri. Pirmajās divās sezonās Ē. Spūlstras vadītā vienība izcīnīja 90 uzvaru, kā arī abās sezonās kvalificējās izslēgšanas spēlēm (abas divas reizes tika zaudēts pirmajā kārtā). 2010.—2011. gada sezonā viņš ir sasniedzis NBA finālsēriju, Ē. Spūlstras vadītajā komandā šajā sezonā spēlē tādas līgas zvaigznes kā Dveins Veids, Lebrons Džeimss un Kriss Bošs. 2011. gadā kvalificējies finālsērijai, tomēr jau nākamajā sezonā izcīnīja NBA čempiontitulu. Arī 2013. gadā tika izcīnīts NBA čempiontituls, šoreiz finālā tika uzvarēta Sanantonio "Spurs" vienība.

Ē. Spūlstra ir pirmais filipīniešu/amerikāņu treneris NBA līgas vēsturē, tāpat viņš ir pirmais filipīniešu/amerikāņu treneris visā Ziemeļamerikas profesionālā sporta vēsturē.

## Ārējās saites
* Mājaslapa